Grecii ne așteaptă în vacanțe la ei: "Pentru români, țara noastră se va deschide mult mai devreme".
Grecia începe numărătoarea inversă care o va scoate din lockdown. Ministrul Turismului din Grecia a prezentat condițiile pe care trebuie să le îndeplinim dacă vrem să îi vizităm. La graniță trebuie să prezentăm dovada vaccinării sau a faptului că am trecut prin boală, ori un test PCR.
Grecia începe numărătoarea inversă care o va scoate din lockdown. Au mai rămas trei zile. Ministrul Turismului din Grecia a prezentat condițiile pe care trebuie să le îndeplinim dacă vrem să îi vizităm.Dacă ne e dor de vacanță, grecii ne așteaptă de Paște la ei.Charis Theocharis, ministrul Turismului din Grecia: "Țara noastră s-a declarat deschisă turismului pe 14 mai, dar pentru turiștii europeni, inclusiv pentru români, se va deschide mult mai devreme, pe la jumătatea lunii aprilie."La graniță trebuie să prezentăm dovada vaccinării sau a faptului că am trecut prin boală, ori un test PCR. Este posibil să fim testați chiar și la graniță.Charis Thecharis: "În cazul în care cineva se dovedește a fi testat pozitiv, va fi trimis către un hotel de carantină fără să plătească cazare."În schimb, ministrul grec promite că vom fi în siguranță la ei.Charis Theocharis: "După ce se va termina vaccinarea persoanelor vulnerabile, imediat va începe vaccinarea personalului din turism, astfel încât turiștii să beneficieze de servicii în siguranță.".